
Iterált fotonösszegzés hurokban

Kulcsszavak: kvantumoptika; Fock-állapotok; Hong-Ou-Mandel-interferencia; lineáris optika
Napjainkban egyre nagyobb hangsúlyt kapnak a kvantumoptikai és kvantuminformatikai kutatások. Az ilyen elrendezések egyik fontos eszköze a megadott számú fotont kibocsátó n-foton források. Kutatásomban kvantumoptikai számítások segítségével vizsgáltam meg egy periodikus egyfoton forrásból, nyalábosztóból, tükrökből, és egy valós detektorból álló eszköz n-foton forrásként való használhatóságát. Az elrendezés egy visszacsatoló hurkot tartalmaz, melyben Hong--Ou--Mandel-interferencia segítségével érünk el iterált fotonösszegzést és végül a kívánt n-fotonos Fock-állapotot. Az ilyen állapotok erősen nemklasszikus tulajdonságúak, az előállításukra javasolt sémák az általam vizsgáltnál rendszerint bonyolultabbak. Dolgozatomban bemutatom, hogy egy ilyen lineáris eszközökből felépített egyszerű szerkezettel akár 4 fotonos fotonszám sajátállapotok is előállíthatók elfogadható hűséggel (fidelity) és valószínűséggel.



